CELEX: 32012D0019(01)
Language: el
Date: 2012-09-07 00:00:00
Title: 2012/507/ΕΕ: Απόφαση της Ευρωπαϊκής Κεντρικής Τράπεζας, της 7ης Σεπτεμβρίου 2012 , που τροποποιεί την απόφαση ΕΚΤ/2010/14 σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (ΕΚΤ/2012/19)

20.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 253/19
            
         ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 7ης Σεπτεμβρίου 2012
   που τροποποιεί την απόφαση ΕΚΤ/2010/14 σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία
   (ΕΚΤ/2012/19)
   (2012/507/ΕΕ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 128 παράγραφος 1,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 16,
   Εκτιμώντας τα ακόλουθα:
   
               (1)
            
            
               Στις 16 Σεπτεμβρίου 2010 η Ευρωπαϊκή Κεντρική Τράπεζα (ΕΚΤ) εξέδωσε την απόφαση ΕΚΤ/2010/14 σχετικά με τους ελέγχους γνησιότητας και καταλληλότητας των τραπεζογραμματίων ευρώ και την εκ νέου θέση αυτών σε κυκλοφορία (1), η οποία θέτει κοινούς κανόνες και διαδικασίες για τη διαφύλαξη του κύρους των τραπεζογραμματίων ευρώ ως μέσου πληρωμών.
            
         
               (2)
            
            
               Ειδικότερα, πρέπει να τροποποιηθεί το αντικείμενο της απόφασης ΕΚΤ/2010/14, προκειμένου να καλύπτει τόσο τις τρέχουσες όσο και τις μελλοντικές σειρές τραπεζογραμματίων ευρώ, διασφαλίζοντας ότι τα κυκλοφορούντα τραπεζογραμμάτια ευρώ είναι γνήσια και κατάλληλα προς κυκλοφορία και ότι τραπεζογραμμάτια ευρώ, για τα οποία υπάρχουν υπόνοιες ότι είναι πλαστά, εντοπίζονται και παραδίδονται στις αρμόδιες εθνικές αρχές. Για το σκοπό αυτόν πρέπει να γίνει μια σειρά τροποποιήσεων τεχνικής φύσης στα παραρτήματα της απόφασης ΕΚΤ/2010/14.
            
         
               (3)
            
            
               Τα ελάχιστα πρότυπα αυτοματοποιημένης διαλογής τραπεζογραμματίων ευρώ ως προς την καταλληλότητά τους προς κυκλοφορία, όπως παρατίθενται στο παράρτημα ΙΙΙα της απόφασης ΕΚΤ/2010/14, αποτελούν προϋποθέσεις που αφορούν τις λειτουργίες των μηχανημάτων επεξεργασίας τραπεζογραμματίων. Ως εκ τούτου, ενδιαφέρουν μόνο τους κατασκευαστές μηχανημάτων επεξεργασίας τραπεζογραμματίων και δεν επηρεάζουν τις διαδικασίες ελέγχων γνησιότητας και καταλληλότητας που καθορίζονται στην απόφαση ΕΚΤ/2010/14, με τις οποίες πρέπει να συμμορφώνονται οι φορείς που διαχειρίζονται μετρητά. Δεδομένου ότι δεν εμπίπτουν στο ρυθμιστικό αντικείμενο της απόφασης ΕΚΤ/2010/14, τα ελάχιστα πρότυπα αυτοματοποιημένης διαλογής τραπεζογραμματίων ευρώ ως προς την καταλληλότητά τους προς κυκλοφορία πρέπει να ενσωματωθούν στους κανόνες και διαδικασίες ελέγχου των μηχανημάτων επεξεργασίας τραπεζογραμματίων, συλλογής στοιχείων και παρακολούθησης.
            
         
               (4)
            
            
               Με βάση την εμπειρία που αποκτήθηκε όσον αφορά την απόφαση ΕΚΤ/2010/14 είναι αναγκαίο να βελτιωθούν κάποιοι από τους κανόνες και τις διαδικασίες για λόγους σαφήνειας και αποτελεσματικότητας.
            
         
               (5)
            
            
               Ως εκ τούτου, η απόφαση ΕΚΤ/2010/14 πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τροποποιήσεις
   Η απόφαση ΕΚΤ/2010/14 τροποποιείται ως εξής:
   
               1)
            
            
               στο άρθρο 2 προστίθεται ο ακόλουθος ορισμός:
               «13)   “τραπεζογραμμάτια ευρώ”: νοούνται τα τραπεζογραμμάτια που πληρούν τις προϋποθέσεις της απόφασης ΕΚΤ/2003/4 (2) ή οποιασδήποτε νομικής πράξης που αντικαθιστά ή συμπληρώνει την εν λόγω απόφαση καθώς και τις τεχνικές προδιαγραφές που καθορίζει το διοικητικό συμβούλιο.
            
         
               2)
            
            
               στο άρθρο 3, η παράγραφος 5 αντικαθίσταται από το ακόλουθο κείμενο:
               «5.   Τα μηχανήματα που χειρίζονται υπάλληλοι, όταν χρησιμοποιούνται για τους ελέγχους γνησιότητας και καταλληλότητας, και τα μηχανήματα που χειρίζονται οι ίδιοι οι πελάτες μπορούν να τεθούν σε λειτουργία από τους φορείς που διαχειρίζονται μετρητά μόνο αν έχουν ελεγχθεί επιτυχώς από ΕθνΚΤ και αναρτηθεί στον κατάλογο που δημοσιεύεται στον δικτυακό τόπο της ΕΚΤ κατά τα προβλεπόμενα στο άρθρο 9 παράγραφος 2. Τα μηχανήματα χρησιμοποιούνται μόνο για τις ονομαστικές αξίες και τις σειρές των τραπεζογραμματίων ευρώ που δημοσιεύονται στον δικτυακό τόπο της ΕΚΤ για τα αντίστοιχα μηχανήματα, με βάση τις τυποποιημένες εργοστασιακές ρυθμίσεις, συμπεριλαμβανομένων των τυχόν αναβαθμίσεων, που έχουν ελεγχθεί επιτυχώς, εκτός αν έχουν συμφωνηθεί αυστηρότερες ρυθμίσεις μεταξύ της ΕθνΚΤ και του φορέα που διαχειρίζεται μετρητά.»·
            
         
               3)
            
            
               το άρθρο 6 αντικαθίσταται από το ακόλουθο κείμενο:
               «Άρθρο 6
               Εντοπισμός τραπεζογραμματίων ευρώ ακατάλληλων προς κυκλοφορία
               1.   Η διαλογή τραπεζογραμματίων ευρώ ως προς την καταλληλότητά τους προς κυκλοφορία χωρίς τη χρήση μηχανικών μέσων διενεργείται σύμφωνα με τα ελάχιστα πρότυπα που καθορίζονται στο παράρτημα III.
               2.   Η αυτοματοποιημένη διαλογή τραπεζογραμματίων ευρώ ως προς την καταλληλότητά τους προς κυκλοφορία διενεργείται με επιτυχώς ελεγμένο μηχάνημα επεξεργασίας τραπεζογραμματίων σύμφωνα με τα ελάχιστα πρότυπα που δημοσιεύονται στον δικτυακό τόπο της ΕΚΤ και εκάστοτε τροποποιούνται.
               3.   Αφού ενημερώσει την ΕΚΤ, η εκάστοτε ΕθνΚΤ μπορεί να θεσπίζει αυστηρότερα πρότυπα όσον αφορά μία ή περισσότερες ονομαστικές αξίες ή σειρές τραπεζογραμματίων ευρώ, αν αυτό δικαιολογείται, για παράδειγμα λόγω επιδείνωσης της ποιότητας των κυκλοφορούντων τραπεζογραμματίων ευρώ στο οικείο κράτος μέλος. Τα εν λόγω αυστηρότερα πρότυπα δημοσιεύονται στον δικτυακό τόπο της ΕΚΤ.
               4.   Τα ακατάλληλα προς κυκλοφορία τραπεζογραμμάτια ευρώ παραδίδονται σε μια ΕθνΚΤ σύμφωνα με τις εθνικές κανονιστικές ρυθμίσεις.»·
            
         
               4)
            
            
               στο άρθρο 8, η παράγραφος 4 αντικαθίσταται από το ακόλουθο κείμενο:
               «4.   Όταν κρίνεται σκόπιμο, το Ευρωσύστημα ενημερώνει τους φορείς που διαχειρίζονται μετρητά σχετικά με “απειλές” πλαστών τραπεζογραμματίων, μπορεί δε να απαιτεί τη λήψη μέτρων από αυτούς, περιλαμβανομένης της επιβολής προσωρινής απαγόρευσης της εκ νέου θέσης σε κυκλοφορία τραπεζογραμματίων ευρώ μιας ή περισσότερων ονομαστικών αξιών των οικείων σειρών.»·
            
         
               5)
            
            
               στο άρθρο 9, η παράγραφος 3 αντικαθίσταται από το ακόλουθο κείμενο:
               «3.   Όταν ένας τύπος μηχανήματος επεξεργασίας τραπεζογραμματίων έχει ελεγχθεί επιτυχώς, τα αποτελέσματα του ελέγχου ισχύουν σε ολόκληρη τη ζώνη του ευρώ, για ένα έτος από το τέλος του μήνα κατά τον οποίο διενεργήθηκε ο έλεγχος, υπό την προϋπόθεση ότι αυτό εξακολουθεί να είναι σε θέση να εντοπίζει όλα τα γνωστά στο Ευρωσύστημα πλαστά τραπεζογραμμάτια ευρώ καθ’ όλη τη διάρκεια του εν λόγω χρονικού διαστήματος.»·
            
         
               6)
            
            
               στο άρθρο 10, η παράγραφος 3 αντικαθίσταται από το ακόλουθο κείμενο:
               «3.   Όταν κάποια ΕθνΚΤ εντοπίζει περίπτωση μη συμμόρφωσης ενός φορέα που διαχειρίζεται μετρητά με τις διατάξεις της παρούσας απόφασης, ζητά τη λήψη διορθωτικών μέτρων από αυτόν εντός καθορισμένης προθεσμίας. Μέχρι να αποκατασταθεί η μη συμμόρφωση, η εν λόγω ΕθνΚΤ, μπορεί για λογαριασμό της ΕΚΤ, να απαγορεύσει στον φορέα που διαχειρίζεται μετρητά την εκ νέου θέση σε κυκλοφορία των τραπεζογραμματίων ευρώ μιας ή περισσότερων ονομαστικών αξιών των οικείων σειρών. Εάν η μη συμμόρφωση οφείλεται σε βλάβη (αστοχία) του τύπου μηχανήματος επεξεργασίας τραπεζογραμματίων, τα γεγονός αυτό μπορεί να οδηγήσει στη διαγραφή του εν λόγω τύπου μηχανήματος από τον κατάλογο που αναφέρεται στο άρθρο 9 παράγραφος 2.»·
            
         
               7)
            
            
               το άρθρο 13 αντικαθίσταται από το ακόλουθο κείμενο:
               «Άρθρο 13
               Τελικές διατάξεις
               1.   Η παρούσα απόφαση αρχίζει να ισχύει από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
               2.   Οι φορείς που διαχειρίζονται μετρητά και που είναι εγκατεστημένοι σε κράτη μέλη που υιοθετούν το ευρώ μετά την ημερομηνία έκδοσης της παρούσας απόφασης εφαρμόζουν την απόφαση αυτή από την ημερομηνία υιοθέτησης του ευρώ.»·
            
         
               8)
            
            
               τα παραρτήματα I, ΙΙα, ΙΙβ, ΙΙΙα, ΙΙΙβ και IV τροποποιούνται σύμφωνα με το παράρτημα της παρούσας απόφασης.
            
         Άρθρο 2
   Έναρξη ισχύος
   Η παρούσα απόφαση αρχίζει να ισχύει από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Φρανκφούρτη, 7 Σεπτεμβρίου 2012.
      
         
            Ο Πρόεδρος της ΕΚΤ
         
         Mario DRAGHI
      
   
   
      (1)  ΕΕ L 267 της 9.10.2010, σ. 1.
   
      (2)  ΕΕ L 78 της 25.3.2003, σ. 16.»·
   
      ΠΑΡΑΡΤΗΜΑ
      Τα παραρτήματα I, ΙΙα, ΙΙβ, ΙΙΙα, ΙΙΙβ και IV της απόφασης ΕΚΤ/2010/14 τροποποιούνται ως ακολούθως:
      
                  1.
               
               
                  Το παράρτημα I αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ I
                     
                        ΜΗΧΑΝΗΜΑΤΑ ΕΠΕΞΕΡΓΑΣΙΑΣ ΤΡΑΠΕΖΟΓΡΑΜΜΑΤΙΩΝ
                     
                     1.   Γενικές τεχνικές προϋποθέσεις
                     
                     
                                 1.1.
                              
                              
                                 Προκειμένου ένα μηχάνημα να χαρακτηριστεί ως μηχάνημα επεξεργασίας τραπεζογραμματίων, πρέπει να μπορεί να επεξεργάζεται τραπεζογραμμάτια ευρώ, να ταξινομεί μεμονωμένα τραπεζογραμμάτια ευρώ και να τα διαχωρίζει με βάση την ταξινόμησή τους και χωρίς την παρέμβαση του χειριστή του μηχανήματος, σύμφωνα με τα οριζόμενα στο παράρτημα ΙΙα και ΙΙβ. Τα μηχανήματα επεξεργασίας τραπεζογραμματίων πρέπει να διαθέτουν τον απαιτούμενο αριθμό ειδικών θέσεων όπου στοιβάζονται ή/και άλλα μέσα για τη διασφάλιση του αξιόπιστου διαχωρισμού των τραπεζογραμματίων ευρώ που αποτελούν το αντικείμενο επεξεργασίας.
                              
                           
                                 1.2.
                              
                              
                                 Τα μηχανήματα επεξεργασίας τραπεζογραμματίων πρέπει να έχουν τη δυνατότητα προσαρμογής των ρυθμίσεών τους, προκειμένου να διασφαλίζεται ότι μπορούν να εντοπίζουν, με αξιόπιστο τρόπο, νέους τύπους πλαστών τραπεζογραμματίων. Επιπλέον, πρέπει να έχουν τη δυνατότητα προσαρμογής των ρυθμίσεών τους, προκειμένου να καθίσταται δυνατή η εφαρμογή περισσότερο ή λιγότερο περιοριστικών προτύπων διαλογής ως προς την καταλληλότητα, όπου απαιτείται.
                              
                           2.   Κατηγορίες μηχανημάτων επεξεργασίας τραπεζογραμματίων
                     
                     Τα μηχανήματα επεξεργασίας τραπεζογραμματίων είναι μηχανήματα που χειρίζονται είτε οι ίδιοι οι πελάτες είτε υπάλληλοι:
                     
                        Πίνακας 1
                     
                     
                        Μηχανήματα που χειρίζονται οι ίδιοι οι πελάτες
                     
                     
                                 A.   Μηχανήματα που χειρίζονται οι ίδιοι οι πελάτες, στα οποία κατατίθενται μετρητά με δυνατότητα εντοπισμού του πελάτη
                                 
                              
                           
                                 1.
                              
                              
                                 Μηχανήματα κατάθεσης (CIMs)
                              
                              
                                 Τα μηχανήματα κατάθεσης (CIMs) επιτρέπουν στους πελάτες να πραγματοποιούν καταθέσεις τραπεζογραμματίων ευρώ στους τραπεζικούς τους λογαριασμούς κάνοντας χρήση τραπεζικής κάρτας ή άλλων μέσων, αλλά δεν διαθέτουν λειτουργία διανομής μετρητών. Τα CIMs ελέγχουν τη γνησιότητα των τραπεζογραμματίων ευρώ και προβλέπουν τη δυνατότητα εντοπισμού του δικαιούχου του λογαριασμού· οι έλεγχοι καταλληλότητας είναι προαιρετικοί
                              
                           
                                 2.
                              
                              
                                 Μηχανήματα ανακύκλωσης μετρητών (CRMs)
                              
                              
                                 Τα μηχανήματα ανακύκλωσης μετρητών (CRMs) επιτρέπουν στους πελάτες να πραγματοποιούν καταθέσεις τραπεζογραμματίων ευρώ στους τραπεζικούς τους λογαριασμούς, καθώς και αναλήψεις από αυτούς, κάνοντας χρήση τραπεζικής κάρτας ή άλλων μέσων. Τα CRMs ελέγχουν τη γνησιότητα και την καταλληλότητα των τραπεζογραμματίων ευρώ και προβλέπουν τη δυνατότητα εντοπισμού του δικαιούχου του λογαριασμού. Για τις αναλήψεις τα CRMs μπορούν να χρησιμοποιούν γνήσια, κατάλληλα προς κυκλοφορία τραπεζογραμμάτια ευρώ που έχουν κατατεθεί από άλλους πελάτες σε προηγούμενες συναλλαγές
                              
                           
                                 3.
                              
                              
                                 Μηχανήματα συνδυασμένης κατάθεσης (CCMs)
                              
                              
                                 Τα μηχανήματα συνδυασμένης κατάθεσης (CCMs) επιτρέπουν στους πελάτες να πραγματοποιούν καταθέσεις τραπεζογραμματίων ευρώ στους τραπεζικούς τους λογαριασμούς, καθώς και αναλήψεις από αυτούς, κάνοντας χρήση τραπεζικής κάρτας ή άλλων μέσων. Τα CCMs ελέγχουν τη γνησιότητα των τραπεζογραμματίων ευρώ και προβλέπουν τη δυνατότητα εντοπισμού του δικαιούχου του λογαριασμού· οι έλεγχοι της καταλληλότητας είναι προαιρετικοί. Για τις αναλήψεις τα CCMs δεν χρησιμοποιούν τραπεζογραμμάτια ευρώ που έχουν κατατεθεί από άλλους πελάτες σε προηγούμενες συναλλαγές, αλλά μόνο τραπεζογραμμάτια ευρώ με τα οποία έχουν εφοδιαστεί ξεχωριστά
                              
                           
                                 B.   Λοιπά μηχανήματα που χειρίζονται οι πελάτες
                                 
                              
                           
                                 4.
                              
                              
                                 Μηχανήματα ανάληψης (COM)
                              
                              
                                 Τα μηχανήματα ανάληψης (COMs) είναι μηχανήματα αυτόματης ανάληψης μετρητών που ελέγχουν τη γνησιότητα και την καταλληλότητα των τραπεζογραμματίων ευρώ πριν να τα διαθέσουν στους πελάτες. Τα COMs χρησιμοποιούν τραπεζογραμμάτια με τα οποία έχουν εφοδιαστεί από φορείς που διαχειρίζονται μετρητά ή άλλα αυτοματοποιημένα συστήματα (π.χ. μηχανές αυτόματης πώλησης)
                              
                           Ένα μηχάνημα ανακύκλωσης μετρητών (CRM) μπορεί να χρησιμοποιηθεί ως μηχάνημα κατάθεσης (CIM) ή μηχάνημα συνδυασμένης κατάθεσης (CCM) αν τα συστήματα ανίχνευσης, το λογισμικό και τα λοιπά επιμέρους στοιχεία που εξυπηρετούν την εκτέλεση των βασικών του λειτουργιών είναι τα ίδια με εκείνα του τύπου μηχανήματος ανακύκλωσης μετρητών (CRM) που περιλαμβάνεται στον κατάλογο που δημοσιεύεται στον δικτυακό τόπο της ΕΚΤ.
                     Ένα μηχάνημα συνδυασμένης κατάθεσης (CCM) μπορεί να χρησιμοποιηθεί ως μηχάνημα κατάθεσης (CIM) αν τα συστήματα ανίχνευσης, το λογισμικό και τα λοιπά επιμέρους στοιχεία που εξυπηρετούν την εκτέλεση των βασικών του λειτουργιών είναι τα ίδια με εκείνα του τύπου μηχανήματος συνδυασμένης κατάθεσης (CCM) που περιλαμβάνεται στον κατάλογο που δημοσιεύεται στον δικτυακό τόπο της ΕΚΤ.
                     
                        Πίνακας 2
                     
                     
                        Μηχανήματα που χειρίζονται υπάλληλοι
                     
                     
                                 1.
                              
                              
                                 Μηχανήματα επεξεργασίας τραπεζογραμματίων (BPMs)
                              
                              
                                 Τα μηχανήματα επεξεργασίας τραπεζογραμματίων (BPMs) ελέγχουν τη γνησιότητα και την καταλληλότητα προς κυκλοφορία των τραπεζογραμματίων ευρώ
                              
                           
                                 2.
                              
                              
                                 Μηχανήματα εξακρίβωσης της γνησιότητας τραπεζογραμματίων (BAMs)
                              
                              
                                 Τα μηχανήματα εξακρίβωσης της γνησιότητας τραπεζογραμματίων (BAMs) ελέγχουν τη γνησιότητα των τραπεζογραμματίων ευρώ
                              
                           
                                 3.
                              
                              
                                 Βοηθητικά ταμειολογιστικά μηχανήματα ανακύκλωσης (TARMs)
                              
                              
                                 Τα βοηθητικά ταμειολογιστικά μηχανήματα ανακύκλωσης (TARMs) είναι μηχανήματα ανακύκλωσης μετρητών που διαχειρίζονται οι φορείς που διαχειρίζονται μετρητά, τα οποία ελέγχουν τη γνησιότητα και την καταλληλότητα προς κυκλοφορία των τραπεζογραμματίων ευρώ. Για τις αναλήψεις τα ΤΑRMs μπορούν να χρησιμοποιούν γνήσια, κατάλληλα προς κυκλοφορία τραπεζογραμμάτια ευρώ που έχουν κατατεθεί από άλλους πελάτες σε προηγούμενες συναλλαγές. Επιπροσθέτως, κρατούν σε ασφαλή φύλαξη τα τραπεζογραμμάτια ευρώ και επιτρέπουν στους φορείς που διαχειρίζονται μετρητά να πιστώνουν ή να χρεώνουν τους τραπεζικούς λογαριασμούς των πελατών
                              
                           
                                 4.
                              
                              
                                 Βοηθητικά ταμειολογιστικά μηχανήματα (TAMs)
                              
                              
                                 Τα βοηθητικά ταμειολογιστικά μηχανήματα (TAMs) είναι μηχανήματα που χειρίζονται οι φορείς που διαχειρίζονται μετρητά, τα οποία ελέγχουν τη γνησιότητα των τραπεζογραμματίων ευρώ. Επιπροσθέτως, κρατούν τα τραπεζογραμμάτια ευρώ σε ασφαλή φύλαξη και επιτρέπουν στους φορείς που διαχειρίζονται μετρητά να πιστώνουν ή να χρεώνουν τους τραπεζικούς λογαριασμούς των πελατών
                              
                           Τα μηχανήματα που χειρίζονται υπάλληλοι πρέπει να επεξεργάζονται τα τραπεζογραμμάτια σε δεσμίδες.
                     Τα βοηθητικά ταμειολογιστικά μηχανήματα ανακύκλωσης (TARMs) και τα βοηθητικά ταμειολογιστικά μηχανήματα (TAMs) μπορούν να χρησιμοποιούνται ως μηχανήματα που χειρίζονται οι ίδιοι οι πελάτες αν ο τύπος του μηχανήματος έχει ελεγχθεί και περιληφθεί στον κατάλογο που δημοσιεύεται στον δικτυακό τόπο της ΕΚΤ ως μηχάνημα ανακύκλωσης μετρητών (CRM) ή μηχάνημα κατάθεσης (CIM)/μηχάνημα συνδυασμένης κατάθεσης (CCM), αντίστοιχα. Στην περίπτωση αυτή ένα βοηθητικό ταμειολογιστικό μηχάνημα ανακύκλωσης (TARM) θεωρείται ότι αποτελεί μηχάνημα ανακύκλωσης μετρητών (CRM) και ένα βοηθητικό ταμειολογιστικό μηχάνημα (TAM) θεωρείται ότι αποτελεί μηχάνημα κατάθεσης (CIM)/μηχάνημα συνδυασμένης κατάθεσης (CCM).
                     3.   Τύποι μηχανημάτων επεξεργασίας τραπεζογραμματίων
                     
                     Το Ευρωσύστημα ελέγχει τους τύπους των μηχανημάτων επεξεργασίας τραπεζογραμματίων. Οι τύποι των εν λόγω μηχανημάτων μπορούν να διακριθούν μεταξύ τους με βάση τα συγκεκριμένα συστήματα ανίχνευσης, το λογισμικό και τα λοιπά επιμέρους στοιχεία που εξυπηρετούν την εκτέλεση των βασικών λειτουργιών τους. Αυτά είναι: α) η εξακρίβωση της γνησιότητας των γνήσιων τραπεζογραμματίων ευρώ· β) ο εντοπισμός και ο διαχωρισμός των τραπεζογραμματίων ευρώ για τα οποία υπάρχει υπόνοια ότι είναι πλαστά· γ) ο εντοπισμός και ο διαχωρισμός των ακατάλληλων τραπεζογραμματίων ευρώ από τα κατάλληλα, κατά περίπτωση· και δ) η προέλευση του κατόχου των στοιχείων που αναγνωρίζονται ως τραπεζογραμμάτια ευρώ για τα οποία υπάρχουν υπόνοιες ότι είναι πλαστά, καθώς και τραπεζογραμματίων ευρώ των οποίων η γνησιότητα δεν μπορεί να πιστοποιηθεί σαφώς κατά περίπτωση.».
                  
               
            
                  2.
               
               
                  Το παράρτημα ΙΙα αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ ΙΙα
                     
                        ΤΑΞΙΝΟΜΗΣΗ ΚΑΙ ΜΕΤΑΧΕΙΡΙΣΗ ΤΩΝ ΤΡΑΠΕΖΟΓΡΑΜΜΑΤΙΩΝ ΕΥΡΩ ΑΠΟ ΜΗΧΑΝΗΜΑΤΑ ΠΟΥ ΧΕΙΡΙΖΟΝΤΑΙ ΟΙ ΙΔΙΟΙ ΟΙ ΠΕΛΑΤΕΣ
                     
                     Τα τραπεζογραμμάτια ευρώ ταξινομούνται σε μια από τις ακόλουθες κατηγορίες και διαχωρίζονται ανά κατηγορία με βάση τα υλικά τους χαρακτηριστικά. Ως προς τα μηχανήματα που δεν ελέγχουν την καταλληλότητα προς κυκλοφορία των τραπεζογραμματίων ευρώ δεν υφίσταται ανάγκη διαχωρισμού μεταξύ των τραπεζογραμματίων ευρώ των κατηγοριών 4α και 4β.
                     
                        Πίνακας 1
                     
                     
                        Ταξινόμηση και μεταχείριση των τραπεζογραμματίων ευρώ από μηχανήματα που χειρίζονται οι ίδιοι οι πελάτες στα οποία κατατίθενται μετρητά με δυνατότητα εντοπισμού του πελάτη
                     
                     
                                 Κατηγορία
                              
                              
                                 Ιδιότητες
                              
                              
                                 Μεταχείριση
                              
                           
                                 1.
                              
                              
                                 Αντικείμενα που δεν αναγνωρίζονται ως τραπεζογραμμάτια ευρώ
                              
                              
                                 Δεν αναγνωρίζονται ως τραπεζογραμμάτια ευρώ λόγω συνδρομής οποιουδήποτε από τους ακόλουθους λόγους:
                                 
                                             —
                                          
                                          
                                             τραπεζογραμμάτια ευρώ που δεν υποστηρίζει το μηχάνημα
                                          
                                       
                                             —
                                          
                                          
                                             τραπεζογραμμάτια διαφορετικού νομίσματος
                                          
                                       
                                             —
                                          
                                          
                                             αντικείμενα που μοιάζουν με τραπεζογραμμάτια ευρώ
                                          
                                       
                                             —
                                          
                                          
                                             εσφαλμένη παράσταση ή σχήμα
                                          
                                       
                                             —
                                          
                                          
                                             μεγάλη/ες διπλωμένη/ες γωνία/ες ή ελλείπον/τα τμήμα/τα
                                          
                                       
                                             —
                                          
                                          
                                             σφάλμα τροφοδότησης ή μεταφοράς της μηχανής
                                          
                                       
                              
                                 Επιστρέφονται από το μηχάνημα στον πελάτη
                              
                           
                                 2.
                              
                              
                                 Τραπεζογραμμάτια ευρώ για τα οποία υπάρχει υπόνοια ότι είναι πλαστά
                              
                              
                                 Η παράσταση και το σχήμα αναγνωρίζονται, αλλά ένα ή περισσότερα χαρακτηριστικά γνησιότητας που ελέγχθηκαν από το μηχάνημα δεν εντοπίστηκαν ή αποκλίνουν σαφώς από τα επιτρεπόμενα όρια
                              
                              
                                 Αποσύρονται από την κυκλοφορία
                                 Παραδίδονται για εξακρίβωση γνησιότητας, μαζί με πληροφορίες για τον δικαιούχο του λογαριασμού, στις αρμόδιες εθνικές αρχές αμέσως, και πάντως το αργότερο είκοσι εργάσιμες ημέρες μετά την κατάθεσή τους στο μηχάνημα. Δεν πιστώνονται στον δικαιούχο του λογαριασμού
                              
                           
                                 3.
                              
                              
                                 Τραπεζογραμμάτια ευρώ η γνησιότητα των οποίων δεν μπορεί να πιστοποιηθεί σαφώς
                              
                              
                                 Η παράσταση και το σχήμα αναγνωρίζονται, όχι όμως όλα τα ελεγμένα από το μηχάνημα χαρακτηριστικά γνησιότητας, λόγω αποκλίσεων ως προς την ποιότητα ή/και τα επιτρεπόμενα όρια. Στις περισσότερες περιπτώσεις πρόκειται για ακατάλληλα προς κυκλοφορία τραπεζογραμμάτια ευρώ
                              
                              
                                 Αποσύρονται από την κυκλοφορία
                                 Τα τραπεζογραμμάτια ευρώ υφίστανται χωριστή επεξεργασία και παραδίδονται για εξακρίβωση γνησιότητας στην ΕθνΚΤ αμέσως, και πάντως το αργότερο είκοσι εργάσιμες ημέρες μετά την κατάθεσή τους στο μηχάνημα
                                 Οι πληροφορίες για τον δικαιούχο του λογαριασμού αποθηκεύονται για οκτώ εβδομάδες μετά τον εντοπισμό των τραπεζογραμματίων ευρώ από το μηχάνημα. Οι εν λόγω πληροφορίες είναι διαθέσιμες στην ΕθνΚΤ κατόπιν αιτήματος. Εναλλακτικά, κατόπιν συμφωνίας με την ΕθνΚΤ, οι πληροφορίες που επιτρέπουν τον εντοπισμό του δικαιούχου του λογαριασμού μπορούν να διαβιβαστούν μαζί με τα τραπεζογραμμάτια ευρώ στην εν λόγω ΕθνΚΤ
                                 Μπορούν να πιστωθούν στον δικαιούχο του λογαριασμού
                              
                           
                                 4α.
                              
                              
                                 Τραπεζογραμμάτια ευρώ που αναγνωρίζονται ως γνήσια και κατάλληλα προς κυκλοφορία
                              
                              
                                 Όλοι οι έλεγχοι γνησιότητας και καταλληλότητας που διενεργούνται από το μηχάνημα έχουν θετική έκβαση
                              
                              
                                 Μπορούν να επανακυκλοφορήσουν
                                 Πιστώνονται στον δικαιούχο του λογαριασμού
                              
                           
                                 4β.
                              
                              
                                 Τραπεζογραμμάτια ευρώ που αναγνωρίζονται ως γνήσια και ακατάλληλα προς κυκλοφορία
                              
                              
                                 Όλοι οι έλεγχοι γνησιότητας που διενεργούνται από το μηχάνημα δίνουν θετικά αποτελέσματα. Ο έλεγχος τουλάχιστον ενός κριτηρίου καταλληλότητας έχει αρνητική έκβαση
                              
                              
                                 Δεν μπορούν να επανακυκλοφορήσουν και επιστρέφονται στην ΕθνΚΤ
                                 Πιστώνονται στον δικαιούχο του λογαριασμού
                              
                           Ειδικοί κανόνες αναφορικά με τον πίνακα 1:
                     
                                 1.
                              
                              
                                 Τα τραπεζογραμμάτια ευρώ των κατηγοριών 2 και 3 δεν επιστρέφονται στον πελάτη από το μηχάνημα, αν αυτό επιτρέπει τη ματαίωση της συναλλαγής κατάθεσης. Η παρακράτηση τέτοιων τραπεζογραμματίων ευρώ σε περίπτωση ματαίωσης της συναλλαγής μπορεί να γίνεται με την αποθήκευσή τους σε προσωρινό αποθηκευτικό χώρο μέσα στο μηχάνημα.
                              
                           
                                 2.
                              
                              
                                 Ενδέχεται να μην είναι δυνατός ο βάσει υλικών χαρακτηριστικών διαχωρισμός μεταξύ των τραπεζογραμματίων ευρώ των κατηγοριών 3 και 4β. Στην περίπτωση αυτή εξακολουθεί να ισχύει το χρονικό πλαίσιο για την παράδοση των τραπεζογραμματίων ευρώ της μεικτής κατηγορίας 3 και 4β στην ΕθνΚΤ, καθώς και οι προϋποθέσεις για τον εντοπισμό του πελάτη των τραπεζογραμματίων ευρώ της κατηγορίας 3, όπως εξειδικεύονται όσον αφορά την κατηγορία 3.
                              
                           
                        Πίνακας 2
                     
                     
                        Ταξινόμηση και μεταχείριση τραπεζογραμματίων ευρώ από λοιπά μηχανήματα που χειρίζονται οι ίδιοι οι πελάτες
                     
                     
                                 Κατηγορία
                              
                              
                                 Ιδιότητες
                              
                              
                                 Μεταχείριση
                              
                           
                                 1.
                              
                              
                                 Αντικείμενα που δεν αναγνωρίζονται ως τραπεζογραμμάτια ευρώ
                              
                              
                                 Δεν αναγνωρίζονται ως τραπεζογραμμάτια ευρώ λόγω συνδρομής οποιουδήποτε από τους ακόλουθους λόγους:
                                 
                                             —
                                          
                                          
                                             τραπεζογραμμάτια ευρώ που δεν υποστηρίζει το μηχάνημα
                                          
                                       
                                             —
                                          
                                          
                                             τραπεζογραμμάτια διαφορετικού νομίσματος
                                          
                                       
                                             —
                                          
                                          
                                             αντικείμενα που μοιάζουν με τραπεζογραμμάτια ευρώ
                                          
                                       
                                             —
                                          
                                          
                                             εσφαλμένη παράσταση ή σχήμα
                                          
                                       
                                             —
                                          
                                          
                                             μεγάλη/ες διπλωμένη/ες γωνία/ες ή ελλείπον/τα τμήμα/τα
                                          
                                       
                                             —
                                          
                                          
                                             σφάλμα τροφοδότησης ή μεταφοράς της μηχανής
                                          
                                       
                              
                                 Δεν μπορούν να διατίθενται στους πελάτες
                              
                           
                                 2.
                              
                              
                                 Τραπεζογραμμάτια ευρώ για τα οποία υπάρχει υπόνοια ότι είναι πλαστά
                              
                              
                                 Η παράσταση και το σχήμα αναγνωρίζονται, αλλά ένα ή περισσότερα χαρακτηριστικά γνησιότητας που ελέγχθηκαν από το μηχάνημα δεν εντοπίστηκαν ή σαφώς αποκλίνουν από τα επιτρεπόμενα όρια
                              
                              
                                 Δεν μπορούν να διατίθενται στους πελάτες
                                 Παραδίδονται για εξακρίβωση γνησιότητας στις αρμόδιες εθνικές αρχές αμέσως, και πάντως το αργότερο είκοσι εργάσιμες ημέρες μετά την ανίχνευση από το μηχάνημα, μαζί με πληροφορίες για τον δικαιούχο του λογαριασμού, εφόσον είναι διαθέσιμες
                              
                           
                                 3.
                              
                              
                                 Τραπεζογραμμάτια ευρώ η γνησιότητα των οποίων δεν μπορεί να πιστοποιηθεί σαφώς
                              
                              
                                 Η παράσταση και το σχήμα αναγνωρίζονται, όχι όμως όλα τα ελεγμένα από το μηχάνημα χαρακτηριστικά γνησιότητας λόγω αποκλίσεων ως προς την ποιότητα ή/και τα επιτρεπόμενα όρια. Στις περισσότερες περιπτώσεις πρόκειται για ακατάλληλα προς κυκλοφορία τραπεζογραμμάτια ευρώ
                              
                              
                                 Δεν μπορούν να διατίθενται στους πελάτες
                                 Τα τραπεζογραμμάτια ευρώ υφίστανται χωριστή επεξεργασία και παραδίδονται για εξακρίβωση γνησιότητας στην ΕθνΚΤ αμέσως, και πάντως το αργότερο είκοσι εργάσιμες ημέρες μετά την κατάθεσή τους στο μηχάνημα
                              
                           
                                 4α.
                              
                              
                                 Τραπεζογραμμάτια ευρώ που αναγνωρίζονται ως γνήσια και κατάλληλα προς κυκλοφορία
                              
                              
                                 Όλοι οι έλεγχοι γνησιότητας και καταλληλότητας που διενεργούνται από το μηχάνημα έχουν θετική έκβαση
                              
                              
                                 Μπορούν να διατίθενται στους πελάτες
                              
                           
                                 4β.
                              
                              
                                 Τραπεζογραμμάτια ευρώ που αναγνωρίζονται ως γνήσια και ακατάλληλα προς κυκλοφορία
                              
                              
                                 Όλοι οι έλεγχοι γνησιότητας που διενεργούνται από το μηχάνημα δίνουν θετικά αποτελέσματα. Ο έλεγχος τουλάχιστον ενός κριτηρίου καταλληλότητας έχει αρνητική έκβαση
                              
                              
                                 Δεν μπορούν να διατίθενται στους πελάτες και επιστρέφονται στην ΕθνΚΤ
                              
                           Ειδικοί κανόνες αναφορικά με τον πίνακα 2:
                     
                                 1.
                              
                              
                                 Ενδέχεται να μην είναι δυνατός ο βάσει υλικών χαρακτηριστικών διαχωρισμός μεταξύ των τραπεζογραμματίων ευρώ των κατηγοριών 1, 2 και 3. Εφόσον αναμειγνύονται μεταξύ τους, τα τραπεζογραμμάτια ευρώ και των τριών αυτών κατηγοριών πρέπει να υπόκεινται στην ίδια μεταχείριση με τα τραπεζογραμμάτια ευρώ της κατηγορίας 2. Αν τα τραπεζογραμμάτια ευρώ των κατηγοριών 1, 2 και 3 είναι δυνατό να διαχωριστούν σε άλλο μηχάνημα επεξεργασίας τραπεζογραμματίων ή, εφόσον συμφωνήσει σε αυτό ορισμένη ΕθνΚΤ, από εκπαιδευμένους υπαλλήλους, αυτά πρέπει να υπόκεινται στη μεταχείριση που προβλέπεται στον πίνακα 2.
                              
                           
                                 2.
                              
                              
                                 Ενδέχεται να μην είναι δυνατός ο βάσει υλικών χαρακτηριστικών διαχωρισμός μεταξύ των τραπεζογραμματίων ευρώ των κατηγοριών 3 και 4β. Στην περίπτωση αυτή εξακολουθεί να ισχύει το χρονικό πλαίσιο για την παράδοση των τραπεζογραμματίων ευρώ της μεικτής κατηγορίας 3 και 4β στην ΕθνΚΤ, όπως εξειδικεύεται στην κατηγορία 3.».
                              
                           
               
            
                  3.
               
               
                  Το παράρτημα ΙΙβ αντικαθίσταται από το ακόλουθο κείμενο:
                  
                     «ΠΑΡΑΡΤΗΜΑ ΙΙβ
                     
                        ΤΑΞΙΝΟΜΗΣΗ ΚΑΙ ΜΕΤΑΧΕΙΡΙΣΗ ΤΡΑΠΕΖΟΓΡΑΜΜΑΤΙΩΝ ΕΥΡΩ ΑΠΟ ΜΗΧΑΝΗΜΑΤΑ ΠΟΥ ΧΕΙΡΙΖΟΝΤΑΙ ΟΙ ΥΠΑΛΛΗΛΟΙ
                     
                     Τα τραπεζογραμμάτια ευρώ ταξινομούνται σε μία από τις κατηγορίες που παρατίθενται στον πίνακα 3. Τα τραπεζογραμμάτια ευρώ των κατηγοριών 4α και 4β πρέπει να διαχωρίζονται βάσει των υλικών τους χαρακτηριστικών από τα τραπεζογραμμάτια ευρώ των κατηγοριών 1, 2 και 3. Ως προς τα μηχανήματα που δεν ελέγχουν την καταλληλότητα προς κυκλοφορία των τραπεζογραμματίων ευρώ δεν υφίσταται ανάγκη διαχωρισμού μεταξύ των τραπεζογραμματίων ευρώ των κατηγοριών 4α και 4β.
                     
                        Πίνακας 1
                     
                     
                        Ταξινόμηση και μεταχείριση τραπεζογραμματίων ευρώ από μηχανήματα που χειρίζονται υπάλληλοι
                     
                     
                                 Κατηγορία
                              
                              
                                 Ιδιότητες
                              
                              
                                 Μεταχείριση
                              
                           
                                 1.
                              
                              
                                 Αντικείμενα που δεν αναγνωρίζονται ως τραπεζογραμμάτια ευρώ
                              
                              
                                 Δεν αναγνωρίζονται ως τραπεζογραμμάτια ευρώ λόγω συνδρομής οποιουδήποτε από τους ακόλουθους λόγους:
                                 
                                             —
                                          
                                          
                                             τραπεζογραμμάτια ευρώ που δεν υποστηρίζει το μηχάνημα
                                          
                                       
                                             —
                                          
                                          
                                             τραπεζογραμμάτια διαφορετικού νομίσματος
                                          
                                       
                                             —
                                          
                                          
                                             αντικείμενα που μοιάζουν με τραπεζογραμμάτια ευρώ
                                          
                                       
                                             —
                                          
                                          
                                             εσφαλμένη παράσταση ή σχήμα
                                          
                                       
                                             —
                                          
                                          
                                             μεγάλη/ες διπλωμένη/ες γωνία/ες ή ελλείπον/τα τμήμα/τα
                                          
                                       
                                             —
                                          
                                          
                                             σφάλμα τροφοδότησης ή μεταφοράς της μηχανής
                                          
                                       
                              
                                 Επιστρέφονται από το μηχάνημα στον χειριστή του για περαιτέρω αξιολόγηση και μεταχείριση.
                                 Έπειτα από οπτικό έλεγχο από τον αρμόδιο υπάλληλο τα εν λόγω τραπεζογραμμάτια ευρώ μπορούν να επιστρέφονται από τον φορέα που διαχειρίζεται μετρητά στον πελάτη.
                              
                           
                                 2.
                              
                              
                                 Τραπεζογραμμάτια ευρώ για τα οποία υπάρχει υπόνοια ότι είναι πλαστά
                              
                              
                                 Η παράσταση και το σχήμα αναγνωρίζονται, αλλά ένα ή περισσότερα χαρακτηριστικά γνησιότητας που ελέγχθηκαν από το μηχάνημα δεν εντοπίστηκαν ή αποκλίνουν σαφώς από τα επιτρεπόμενα όρια
                              
                              
                                 Επιστρέφονται από το μηχάνημα στον χειριστή του για περαιτέρω μεταχείριση.
                                 Τα εν λόγω τραπεζογραμμάτια ευρώ υφίστανται χωριστή επεξεργασία και παραδίδονται στις αρμόδιες εθνικές αρχές για τελική εξακρίβωση της γνησιότητάς τους αμέσως, και πάντως το αργότερο είκοσι εργάσιμες ημέρες μετά την επεξεργασία τους από το μηχάνημα.
                              
                           
                                 3
                              
                              
                                 Τραπεζογραμμάτια ευρώ η γνησιότητα των οποίων δεν μπορεί να πιστοποιηθεί σαφώς
                              
                              
                                 Η παράσταση και το σχήμα αναγνωρίζονται, όχι όμως και όλα τα ελεγμένα από το μηχάνημα χαρακτηριστικά γνησιότητας λόγω αποκλίσεων ως προς την ποιότητα ή/και τα επιτρεπόμενα όρια. Στις περισσότερες περιπτώσεις πρόκειται για ακατάλληλα προς κυκλοφορία τραπεζογραμμάτια ευρώ
                              
                           
                                 4α.
                              
                              
                                 Τραπεζογραμμάτια ευρώ που αναγνωρίζονται ως γνήσια και κατάλληλα προς κυκλοφορία
                              
                              
                                 Όλοι οι έλεγχοι γνησιότητας και καταλληλότητας που διενεργούνται από το μηχάνημα έχουν θετική έκβαση
                              
                              
                                 Μπορούν να επανακυκλοφορήσουν.
                                 Πιστώνονται στον δικαιούχο του λογαριασμού.
                              
                           
                                 4β.
                              
                              
                                 Τραπεζογραμμάτια ευρώ που αναγνωρίζονται ως γνήσια και ακατάλληλα προς κυκλοφορία
                              
                              
                                 Όλοι οι έλεγχοι γνησιότητας που διενεργούνται από το μηχάνημα έχουν θετική έκβαση. Ο έλεγχος τουλάχιστον ενός κριτηρίου καταλληλότητας έχει αρνητική έκβαση
                              
                              
                                 Δεν μπορούν να επανακυκλοφορήσουν και επιστρέφονται στην ΕθνΚΤ.
                                 Πιστώνονται στον δικαιούχο του λογαριασμού.
                              
                           Ειδικός κανόνας αναφορικά με τον πίνακα 1:
                     Εφόσον είναι δυνατός ο διαχωρισμός μεταξύ των τραπεζογραμματίων ευρώ των κατηγοριών 2 και 3 βάσει των υλικών τους χαρακτηριστικών από το οικείο μηχάνημα ή από άλλο μηχάνημα επεξεργασίας τραπεζογραμματίων ή, εφόσον συμφωνήσει σε αυτό ορισμένη ΕθνΚΤ, από εκπαιδευμένους υπαλλήλους, τα τραπεζογραμμάτια ευρώ της κατηγορίας 3 μπορούν να παρέχονται στην ΕθνΚΤ μαζί με τα τραπεζογραμμάτια ευρώ της κατηγορίας 4β. Στην περίπτωση αυτή εξακολουθεί να ισχύει το χρονικό πλαίσιο για την παράδοση των τραπεζογραμματίων ευρώ της κατηγορίας 2 στην αρμόδια εθνική αρχή και των τραπεζογραμματίων ευρώ της μεικτής κατηγορίας 3 και 4β στην ΕθνΚΤ, όπως εξειδικεύεται στον πίνακα.
                     
                        Ειδικοί κανόνες ταξινόμησης και διαλογής για κάποια από τα μηχανήματα που χειρίζονται υπάλληλοι
                     
                     
                                 1.
                              
                              
                                 Τα μηχανήματα επεξεργασίας τραπεζογραμματίων (BPMs) ταξινομούν και διαχωρίζουν τα τραπεζογραμμάτια ευρώ των κατηγοριών 1, 2 και 3 με βάση τα υλικά τους χαρακτηριστικά σε μία ή περισσότερες θέσεις στοίβαξης και τα τραπεζογραμμάτια ευρώ των κατηγοριών 4α και 4β σε δύο ξεχωριστές θέσεις στοίβαξης, όπως προβλέπεται στο παράρτημα ΙΙβ. Για τον σκοπό αυτόν απαιτούνται τουλάχιστον τρεις ειδικές θέσεις στοίβαξης, ώστε να αποφεύγεται η παρέμβαση του χειριστή του μηχανήματος.
                              
                           
                                 2.
                              
                              
                                 Πάντως, τα BPMs που διαθέτουν μόνο δύο ειδικές θέσεις στοίβαξης μπορούν να ταξινομήσουν και να διαχωρίσουν τα τραπεζογραμμάτια ευρώ, εφόσον συντρέχουν οι ακόλουθες προϋποθέσεις:
                                 
                                             α)
                                          
                                          
                                             Οι έλεγχοι γνησιότητας και καταλληλότητας διενεργούνται κατά το ίδιο πέρασμα. Κατά το πέρασμα αυτό, τα τραπεζογραμμάτια ευρώ της κατηγορίας 4α πρέπει να διαχωρίζονται τοποθετούμενα σε ειδική θέση στοίβαξης, ενώ τα τραπεζογραμμάτια ευρώ των λοιπών κατηγοριών πρέπει να τοποθετούνται σε χωριστή ειδική θέση στοίβαξης που να μην έχει κανένα σημείο επαφής με τραπεζογραμμάτια ευρώ της κατηγορίας 4α.
                                          
                                       
                                             β)
                                          
                                          
                                             Αν εντοπιστεί τραπεζογραμμάτιο ευρώ της κατηγορίας 1, 2 ή 3 στη δεύτερη ειδική θέση στοίβαξης, ο χειριστής πρέπει να επαναλάβει το πέρασμα του τραπεζογραμματίου ευρώ από τη δεύτερη ειδική θέση στοίβαξης. Κατά το δεύτερο αυτό πέρασμα τα τραπεζογραμμάτια ευρώ της κατηγορίας 1, 2 και 3 διαχωρίζονται από τα τραπεζογραμμάτια ευρώ της κατηγορίας 4β με την τοποθέτησή τους σε ειδική θέση στοίβαξης και να υπόκεινται στη μεταχείριση που καθορίζεται στον παραπάνω πίνακα. Καθώς το μηχάνημα δεν μπορεί να διαχωρίσει βάσει των υλικών τους χαρακτηριστικών τα τραπεζογραμμάτια ευρώ των κατηγοριών 1, 2 και 3 σε διαφορετικές θέσεις στοίβαξης, αυτά πρέπει να θεωρούνται ως τραπεζογραμμάτια ευρώ της κατηγορίας 2 και να υπόκεινται σε ανάλογη μεταχείριση.
                                          
                                       
                           
                                 3.
                              
                              
                                 Τα (BAMs) ταξινομούν και διαχωρίζουν τα τραπεζογραμμάτια ευρώ των κατηγοριών 1, 2 και 3 σε μία θέση στοίβαξης και τα τραπεζογραμμάτια ευρώ των κατηγοριών 4α και 4β σε δεύτερη θέση στοίβαξης. Για τον σκοπό αυτόν απαιτούνται τουλάχιστον δύο ειδικές θέσεις στοίβαξης, ώστε να αποφεύγεται η παρέμβαση του χειριστή του μηχανήματος.
                              
                           
                                 4.
                              
                              
                                 Πάντως, τα BAMs που διαθέτουν μόνο μία ειδική θέση στοίβαξης μπορούν να ταξινομήσουν και να διαχωρίσουν τα τραπεζογραμμάτια ευρώ, εφόσον συντρέχουν οι ακόλουθες προϋποθέσεις:
                                 
                                             α)
                                          
                                          
                                             Κάθε φορά που πραγματοποιείται επεξεργασία τραπεζογραμματίου ευρώ της κατηγορίας 1, 2 ή 3, το μηχάνημα πρέπει να σταματά αμέσως την επεξεργασία και να κρατεί το εν λόγω τραπεζογραμμάτιο ευρώ σε θέση που να αποφεύγει κάθε φυσική επαφή με τα εξακριβωμένα ως γνήσια τραπεζογραμμάτια ευρώ.
                                          
                                       
                                             β)
                                          
                                          
                                             Τα αποτελέσματα του ελέγχου γνησιότητας για κάθε μεμονωμένο τραπεζογραμμάτιο ευρώ της κατηγορίας 1, 2 ή 3 πρέπει να εμφανίζεται σε οθόνη. Καθώς το μηχάνημα δεν μπορεί να διαχωρίσει βάσει των υλικών τους χαρακτηριστικών τα τραπεζογραμμάτια ευρώ των κατηγοριών 1, 2 και 3 σε διαφορετικές θέσεις στοίβαξης, αυτά πρέπει να θεωρούνται ως τραπεζογραμμάτια ευρώ της κατηγορίας 2 και να υπόκεινται στη μεταχείριση που επιφυλάσσεται για τα τελευταία.
                                          
                                       
                                             γ)
                                          
                                          
                                             Το μηχάνημα πρέπει να ελέγχει τυχόν παρουσία τραπεζογραμματίων ευρώ της κατηγορίας 1, 2 ή 3 όταν σταματά την επεξεργασία, η δε επεξεργασία μπορεί να συνεχιστεί μόνο μετά την απομάκρυνση του τραπεζογραμματίου ευρώ της κατηγορίας 1, 2 ή 3 από τον χειριστή.
                                          
                                       
                                             δ)
                                          
                                          
                                             Για κάθε διακοπή της φάσης επεξεργασίας μόνο ένα τραπεζογραμμάτιο ευρώ της κατηγορίας 1, 2 ή 3 μπορεί να είναι προσβάσιμο στον χειριστή.».
                                          
                                       
                           
               
            
                  4.
               
               
                  Το παράρτημα ΙΙΙα διαγράφεται, το παράρτημα ΙΙΙβ αναριθμείται ως παράρτημα III.
               
            
                  5.
               
               
                  Το παράρτημα IV αντικαθίσταται από το ακόλουθο κείμενο:«
                     ΠΑΡΑΡΤΗΜΑ IV
                     
                        ΣΥΛΛΟΓΗ ΣΤΟΙΧΕΙΩΝ ΑΠΟ ΤΟΥΣ ΦΟΡΕΙΣ ΠΟΥ ΔΙΑΧΕΙΡΙΖΟΝΤΑΙ ΜΕΤΡΗΤΑ
                     
                     1.   Σκοπός
                     
                     Η συλλογή στοιχείων αποσκοπεί στη διευκόλυνση των ΕθνΚΤ και της ΕΚΤ στην παρακολούθηση των σχετικών δραστηριοτήτων των φορέων που διαχειρίζονται μετρητά, καθώς και στην πρόβλεψη των εξελίξεων στον κύκλο ζωής των μετρητών.
                     2.   Γενικές αρχές
                     
                     
                                 2.1.
                              
                              
                                 Στοιχεία σχετικά με τα μηχανήματα επεξεργασίας μετρητών παρέχονται μόνο όταν τα μηχανήματα χρησιμοποιούνται σε συμμόρφωση με την παρούσα απόφαση.
                              
                           
                                 2.2.
                              
                              
                                 Οι φορείς που διαχειρίζονται μετρητά παρέχουν τακτικά στην ΕθνΚΤ του κράτους μέλους τους πληροφορίες σχετικά με τα ακόλουθα:
                                 
                                             —
                                          
                                          
                                             τις εγκαταστάσεις όπου τελείται χειρισμός μετρητών, όπως τα υποκαταστήματα, και
                                          
                                       
                                             —
                                          
                                          
                                             τα μηχανήματα επεξεργασίας τραπεζογραμματίων και τα μηχανήματα αυτόματης ανάληψης μετρητών.
                                          
                                       
                           
                                 2.3.
                              
                              
                                 Επιπροσθέτως, οι φορείς που διαχειρίζονται μετρητά, οι οποίοι θέτουν εκ νέου σε κυκλοφορία τραπεζογραμμάτια ευρώ μέσω μηχανημάτων επεξεργασίας τραπεζογραμματίων και μηχανημάτων αυτόματης ανάληψης μετρητών, παρέχουν τακτικά στην ΕθνΚΤ του κράτους μέλους τους πληροφορίες σχετικά με τα ακόλουθα:
                                 
                                             —
                                          
                                          
                                             τον όγκο των συναλλαγών (αριθμό τραπεζογραμματίων που υπέστησαν επεξεργασία) με χρήση μηχανημάτων επεξεργασίας τραπεζογραμματίων και μηχανημάτων αυτόματης ανάληψης μετρητών,
                                          
                                       
                                             —
                                          
                                          
                                             απομακρυσμένα υποκαταστήματα πιστωτικών ιδρυμάτων, με χαμηλό όγκο συναλλαγών, στα οποία οι έλεγχοι καταλληλότητας διενεργούνται χωρίς τη χρήση μηχανικών μέσων.
                                          
                                       
                           3.   Είδος στοιχείων και υποχρεώσεις παροχής στοιχείων
                     
                     
                                 3.1.
                              
                              
                                 Αναλόγως της φύσης των παρεχόμενων πληροφοριών, τα στοιχεία που συλλέγονται μπορούν να διακριθούν σε βασικά και σε λειτουργικά.
                              
                           
                        Βασικά στοιχεία
                     
                     
                                 3.2.
                              
                              
                                 Τα βασικά στοιχεία καλύπτουν πληροφορίες σχετικά με: α) τους μεμονωμένους φορείς που διαχειρίζονται μετρητά και τα μηχανήματα επεξεργασίας τραπεζογραμματίων και μηχανημάτων αυτόματης ανάληψης μετρητών που αυτοί διαθέτουν· και β) τα απομακρυσμένα υποκαταστήματα των πιστωτικών ιδρυμάτων.
                              
                           
                                 3.3.
                              
                              
                                 Τα βασικά στοιχεία παρέχονται στην ΕθνΚΤ κατά την ημερομηνία εφαρμογής της παρούσας απόφασης και κάθε έξι μήνες από τότε. Τα στοιχεία που καθορίζονται στο υπόδειγμα του προσαρτήματος 1 παρέχονται υποχρεωτικά, έστω και αν η ΕθνΚΤ μπορεί να απαιτεί την παροχή τους με διαφορετική μορφή. Για ορισμένη μεταβατική περίοδο οι ΕθνΚΤ μπορούν να ζητούν μηνιαία παροχή στοιχείων, εφόσον ακολουθούσαν αυτή την πρακτική πριν από την έναρξη ισχύος της παρούσας απόφασης, ή τριμηνιαία παροχή στοιχείων.
                              
                           
                                 3.4.
                              
                              
                                 Με απόφασή της μια ΕθνΚΤ μπορεί, για σκοπούς παρακολούθησης, να συλλέγει στοιχεία σε τοπικό επίπεδο, π.χ. στα υποκαταστήματα.
                              
                           
                                 3.5.
                              
                              
                                 Με απόφασή της κάποια ΕθνΚΤ μπορεί να εξαιρεί από το πεδίο εφαρμογής των υποχρεώσεων παροχής στοιχείων μηχανήματα επεξεργασίας τραπεζογραμματίων που χρησιμοποιούνται μόνο για την επεξεργασία τραπεζογραμματίων ευρώ που διανέμονται μέσω των ταμείων ή που δεν χρησιμοποιούνται για θέση εκ νέου σε κυκλοφορία. Μια ΕθνΚΤ μπορεί να απαιτεί από τους φορείς που διαχειρίζονται μετρητά να υποδεικνύουν τα μηχανήματα ανακύκλωσης μετρητών (CRMs) και τα μηχανήματα συνδυασμένης κατάθεσης (CCMs) που χρησιμοποιούνται αντίστοιχα ως μηχανήματα συνδυασμένης κατάθεσης (CCMs)/μηχανήματα κατάθεσης (CIMs) ή μηχανήματα κατάθεσης (CIMs).
                              
                           
                                 3.6.
                              
                              
                                 Τα στοιχεία σχετικά με τα απομακρυσμένα υποκαταστήματα που προσδιορίζονται στο υπόδειγμα του προσαρτήματος 3 παρέχονται υποχρεωτικά, έστω και αν η ΕθνΚΤ μπορεί να απαιτεί την παροχή τους σε διαφορετική μορφή.
                              
                           
                        Λειτουργικά στοιχεία
                     
                     
                                 3.7.
                              
                              
                                 Τα στοιχεία που προκύπτουν από την επεξεργασία και την εκ νέου θέση σε κυκλοφορία τραπεζογραμματίων ευρώ από φορείς που διαχειρίζονται μετρητά ταξινομούνται ως λειτουργικά στοιχεία.
                              
                           
                                 3.8.
                              
                              
                                 Με απόφασή της μια ΕθνΚΤ μπορεί να εξαιρεί τους λοιπούς οικονομικούς παράγοντες, που αναφέρονται στο άρθρο 6 παράγραφος 1 του κανονισμού (ΕΚ) αριθ. 1338/2001, από την υποχρέωση παροχής των λειτουργικών στοιχείων αν ο αριθμός των τραπεζογραμματίων ευρώ που αυτοί θέτουν εκ νέου σε κυκλοφορία μέσω μηχανημάτων αυτόματης ανάληψης μετρητών είναι κατώτερος του ορίου που καθορίζεται από την ΕθνΚΤ.
                              
                           
                                 3.9.
                              
                              
                                 Τα στοιχεία υποβάλλονται σε εξαμηνιαία βάση. Τα στοιχεία υποβάλλονται στην ΕθνΚΤ το αργότερο δύο μήνες μετά την αντίστοιχη περίοδο αναφοράς, δηλαδή στο τέλος Φεβρουαρίου και στο τέλος Αυγούστου. Τα στοιχεία μπορούν να υποβάλλονται με χρήση του υποδείγματος του προσαρτήματος 2. Για ορισμένη μεταβατική περίοδο οι ΕθνΚΤ μπορούν να ζητούν μηνιαία παροχή στοιχείων, εφόσον ακολουθούσαν αυτή την πρακτική πριν από την έναρξη ισχύος της παρούσας απόφασης, ή τριμηνιαία παροχή στοιχείων.
                              
                           
                                 3.10.
                              
                              
                                 Τα στοιχεία υποβάλλονται από τους φορείς που διαχειρίζονται τραπεζογραμμάτια ευρώ. Αν ένας φορέας έχει αναθέσει τους ελέγχους γνησιότητας και καταλληλότητας σε άλλον φορέα που διαχειρίζεται μετρητά, τα στοιχεία υποβάλλει ο τελευταίος σύμφωνα με το άρθρο 3 παράγραφος 2.
                              
                           
                                 3.11.
                              
                              
                                 Τα στοιχεία υποβάλλονται από τους φορείς που διαχειρίζονται μετρητά κατά τεμάχια (όγκος), συγκεντρωτικά, σε εθνικό επίπεδο και αναλυόμενα ανά ονομαστική αξία τραπεζογραμματίου ευρώ. Δεν απαιτείται ανάλυση ανά σειρά τραπεζογραμματίων. Όσον αφορά τα απομακρυσμένα υποκαταστήματα των πιστωτικών ιδρυμάτων, τα λειτουργικά στοιχεία υποβάλλονται ξεχωριστά.
                              
                           
                                 3.12.
                              
                              
                                 Με απόφασή της μια ΕθνΚΤ μπορεί, για σκοπούς παρακολούθησης, να συλλέγει στοιχεία σε τοπικό επίπεδο, π.χ. στα υποκαταστήματα.
                              
                           
                                 3.13.
                              
                              
                                 Με απόφασή της κάποια ΕθνΚΤ μπορεί να εξαιρεί από το πεδίο εφαρμογής των υποχρεώσεων παροχής στοιχείων τα τραπεζογραμμάτια ευρώ, που έχουν υποστεί επεξεργασία σε μηχανήματα επεξεργασίας τραπεζογραμματίων και διανέμονται μέσω των ταμείων.
                              
                           
                                 3.14.
                              
                              
                                 Μπορεί να ζητηθεί από τους φορείς που διαχειρίζονται μετρητά που έχουν αναθέσει τους ελέγχους γνησιότητας και καταλληλότητας σε άλλους φορείς που διαχειρίζονται μετρητά να υποβάλουν στην ΕθνΚΤ λεπτομερή στοιχεία σχετικά με τους τελευταίους, καθώς και με τις ρυθμίσεις εξωτερικής ανάθεσης.
                              
                           
                                 3.15.
                              
                              
                                 Τα στοιχεία σχετικά με απομακρυσμένα υποκαταστήματα που προσδιορίζονται στο υπόδειγμα του προσαρτήματος 3 παρέχονται υποχρεωτικά, έστω και αν η ΕθνΚΤ μπορεί να απαιτεί την υποβολή τους με διαφορετική μορφή και να συμφωνεί με τους φορείς που διαχειρίζονται μετρητά για τη συλλογή εκτενέστερων στοιχείων.
                              
                           4.   Εμπιστευτικότητα και δημοσίευση των στοιχείων
                     
                     
                                 4.1.
                              
                              
                                 Τόσο τα βασικά όσο και τα λειτουργικά στοιχεία θεωρούνται εμπιστευτικά.
                              
                           
                                 4.2.
                              
                              
                                 Οι ΕθνΚΤ και η ΕΚΤ δύνανται να δημοσιεύουν εκθέσεις ή στατιστικά στοιχεία που έχουν συλλεγεί βάσει του παρόντος παραρτήματος. Εν προκειμένω οι δημοσιεύσεις πρέπει να παρουσιάζουν τα στοιχεία συγκεντρωτικά, κατά τρόπο ώστε να μην είναι δυνατόν να αναγνωριστεί ο φορέας που τα υπέβαλε.
                              
                           
                  
                     Προσάρτημα 1
                     
                        ΥΠΟΔΕΙΓΜΑ ΥΠΟΒΟΛΗΣ ΣΤΟΙΧΕΙΩΝ
                     
                     
                        Βασικά στοιχεία
                     
                     Οι παρούσες πληροφορίες πρέπει να υποβάλλονται στην:
                     [Επωνυμία ΕθνΚΤ· στοιχεία επικοινωνίας για τυχόν απορίες· διεύθυνση]
                     1.   Πληροφορίες για τον φορέα που διαχειρίζεται μετρητά
                     
                     Επωνυμία του φορέα που διαχειρίζεται μετρητά:
                     Διεύθυνση κεντρικών γραφείων:
                     Ταχυδρομικός κώδικας:
                     Πόλη:
                     Οδός:
                     Είδος εταιρείας:
                     
                                 —
                              
                              
                                 Πιστωτικό ίδρυμα
                              
                           
                                 —
                              
                              
                                 Ανταλλακτήριο συναλλάγματος
                              
                           
                                 —
                              
                              
                                 Εταιρεία χρηματαποστολών που δεν είναι ίδρυμα πληρωμών
                              
                           
                                 —
                              
                              
                                 Έμπορος (επιχείρηση λιανικού εμπορίου)
                              
                           
                                 —
                              
                              
                                 Καζίνο
                              
                           
                                 —
                              
                              
                                 Λοιπά, συμπεριλαμβανομένων των ιδρυμάτων πληρωμών, που δεν υπάγονται ήδη σε μια από τις παραπάνω κατηγορίες (διευκρινίστε)
                              
                           Υπεύθυνοι επικοινωνίας:
                     Ονόματα:
                     Αριθ. τηλεφώνου:
                     Αριθ. τηλεομοιοτυπίας:
                     Διευθύνσεις ηλεκτρονικού ταχυδρομείου:
                     Εξωτερικός συνεργάτης (αν συντρέχει περίπτωση)
                     Όνομα:
                     Διεύθυνση:
                     Ταχυδρομικός κώδικας:
                     Πόλη:
                     2.   Μηχανήματα που χειρίζονται οι ίδιοι οι πελάτες
                     
                     
                                 Κατηγορία μηχανήματος
                              
                              
                                 Αριθμός αναγνώρισης (1)
                                 
                              
                              
                                 Κατασκευαστής (1)
                                 
                              
                              
                                 Ονομασία μηχανήματος (1)
                                 
                              
                              
                                 Αναγνώριση (1)
                                 
                                 (σύστημα εντοπισμού/εκδόσεις λογισμικού)
                              
                              
                                 Συνολικός αριθμός σε λειτουργία
                              
                           
                                 CIMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 CRMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 CCMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 COMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           3.   Μηχανήματα που χειρίζονται υπάλληλοι
                     
                     
                                 Κατηγορία μηχανήματος
                              
                              
                                 Αριθμός αναγνώρισης (2)
                                 
                              
                              
                                 Κατασκευαστής (2)
                                 
                              
                              
                                 Ονομασία μηχανήματος (2)
                                 
                              
                              
                                 Αναγνώριση (2)
                                 
                                 (σύστημα εντοπισμού/εκδόσεις λογισμικού)
                              
                              
                                 Συνολικός αριθμός σε λειτουργία
                              
                           
                                 BPMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 BAMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 TARMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 TAMs
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           4.   Μηχανήματα αυτόματης ανάληψης μετρητών
                     
                     
                                  
                              
                              
                                 Συνολικός αριθμός σε λειτουργία
                              
                           
                                 ATMs
                              
                              
                                  
                              
                           
                                 SCoTs
                              
                              
                                  
                              
                           
                                 Λοιπά
                              
                              
                                  
                              
                           
                  
                     Προσάρτημα 2
                     
                        ΥΠΟΔΕΙΓΜΑ ΥΠΟΒΟΛΗΣ ΣΤΟΙΧΕΙΩΝ
                     
                     
                        Λειτουργικά στοιχεία
                     
                     1.   Πληροφορίες για τον φορέα που διαχειρίζεται μετρητά
                     
                     
                                 Επωνυμία του φορέα που διαχειρίζεται μετρητά
                              
                              
                                  
                              
                           
                                 Περίοδος υποβολής στοιχείων
                              
                              
                                  
                              
                           2.   Στοιχεία
                     
                     Παρακαλείσθε να υποβάλετε συγκεντρωτικά στοιχεία, σε επίπεδο χώρας ή σε επίπεδο περιοχής, σύμφωνα με τη σχετική απόφαση της ΕθνΚΤ – εξαιρούνται τα απομακρυσμένα υποκαταστήματα.
                     
                                  
                              
                              
                                 Συνολικός αριθμός τραπεζογραμματίων ευρώ που ελέγχθηκαν (3)
                                 
                              
                              
                                 Εκ των οποίων τραπεζογραμμάτια ευρώ που χαρακτηρίστηκαν ως ακατάλληλα προς κυκλοφορία (3)
                                 
                              
                              
                                 Εκ των οποίων τραπεζογραμμάτια ευρώ που τέθηκαν εκ νέου σε κυκλοφορία (4)
                                 
                              
                           
                                 5 ευρώ
                              
                              
                                  
                              
                              
                                  
                              
                              
                                  
                              
                           
                                 10 ευρώ
                              
                              
                                  
                              
                              
                                  
                              
                              
                                  
                              
                           
                                 20 ευρώ
                              
                              
                                  
                              
                              
                                  
                              
                              
                                  
                              
                           
                                 50 ευρώ
                              
                              
                                  
                              
                              
                                  
                              
                              
                                  
                              
                           
                                 100 ευρώ
                              
                              
                                  
                              
                              
                                  
                              
                              
                                  
                              
                           
                                 200 ευρώ
                              
                              
                                  
                              
                              
                                  
                              
                              
                                  
                              
                           
                                 500 ευρώ
                              
                              
                                  
                              
                              
                                  
                              
                              
                                  
                              
                           
                        
                     
                                 Αριθμός τραπεζογραμματίων ευρώ που διανεμήθηκαν μέσω μηχανημάτων που χειρίζονται οι ίδιοι οι πελάτες και μηχανημάτων αυτόματης ανάληψης μετρητών
                              
                              
                                  
                              
                           Αν κάποια ΕθνΚΤ εφαρμόζει την εξαίρεση για τα απομακρυσμένα υποκαταστήματα που προβλέπεται στο άρθρο 7, η υποβολή των ανωτέρω στοιχείων είναι υποχρεωτική για τα πιστωτικά ιδρύματα του οικείου κράτους μέλους. Τα πιστωτικά ιδρύματα πρέπει να διαβουλεύονται με τις οικείες ΕθνΚΤ προκειμένου να διαπιστώνουν αν πρέπει να υποβληθούν τα στοιχεία αυτά.
                  
                  
                     Προσάρτημα 3
                     
                        ΑΠΟΜΑΚΡΥΣΜΕΝΑ ΥΠΟΚΑΤΑΣΤΗΜΑΤΑ ΠΙΣΤΩΤΙΚΩΝ ΙΔΡΥΜΑΤΩΝ
                     
                     Οι παρούσες πληροφορίες παρέχονται μόνο από πιστωτικά ιδρύματα που διαθέτουν απομακρυσμένα υποκαταστήματα κατά τα αναφερόμενα στο άρθρο 7 παράγραφος 1.
                     1.   Πληροφορίες πιστωτικού ιδρύματος
                     
                     
                                 Επωνυμία πιστωτικού ιδρύματος
                              
                              
                                  
                              
                           
                                 Περίοδος υποβολής στοιχείων
                              
                              
                                  
                              
                           
                        
                     2.   Στοιχεία
                     
                     
                                 Επωνυμία απομακρυσμένου υποκαταστήματος
                              
                              
                                 Διεύθυνση
                              
                              
                                 Αριθμός τραπεζογραμματίων ευρώ που διανεμήθηκαν μέσω μηχανημάτων που χειρίζονται οι ίδιοι οι πελάτες και μηχανημάτων αυτόματης ανάληψης μετρητών
                              
                           
                                  
                              
                              
                                  
                              
                              
                                  
                              
                           »
            
         (1)  Τα παρόντα πεδία συμπληρώνονται σύμφωνα με τα αντίστοιχα πεδία που δημοσιεύονται στον δικτυακό τόπο της ΕΚΤ.
      
         (2)  Τα παρόντα πεδία συμπληρώνονται σύμφωνα με τα αντίστοιχα πεδία που δημοσιεύονται στον δικτυακό τόπο της ΕΚΤ.
      
         (3)  Το παρόν στοιχείο καλύπτει τόσο τα μηχανήματα που χειρίζονται υπάλληλοι όσο και τα μηχανήματα που χειρίζονται οι ίδιοι οι πελάτες.
      
         (4)  Εξαιρούνται τα τραπεζογραμμάτια ευρώ που επιστρέφονται σε ΕθνΚΤ, καθώς και τα τραπεζογραμμάτια ευρώ που τέθηκαν εκ νέου σε κυκλοφορία μέσω των ταμείων, αν το αποφασίσει η ΕθνΚΤ.